РЕГЛАМЕНТ (ЕО) № 1573/2007 НА КОМИСИЯТА
от 21 декември 2007 година
за определянето на размера на помощта за прехвърляне и фиксираната помощ за някои рибни продукти през риболовната 2008 година
КОМИСИЯТА НА ЕВРОПЕЙСКИТЕ ОБЩНОСТИ,
като взе предвид Договора за създаване на Европейската общност,
като взе предвид Регламент (ЕО) № 104/2000 на Съвета от 17 декември 1999 година относно общата организация на пазарите на рибни продукти и продукти от аквакултури (1),
като взе предвид Регламент (ЕО) № 2814/2000 на Комисията от 21 декември 2000 г. за установяване на подробни правила за прилагането на Регламент (ЕО) № 104/2000 на Съвета по отношение предоставянето на помощ за прехвърляне за някои видове рибни продукти (2), и по-специално член 5 от него,
като взе предвид Регламент (ЕО) № 939/2001 на Комисията от 14 май 2001 г. за установяване на подробни правила за прилагането на Регламент (ЕО) № 104/2000 на Съвета по отношение предоставянето на фиксирана помощ за някои рибни продукти (3), и по-специално член 5 от него,
като има предвид че:
(1)
Регламент (ЕО) № 104/2000 предвижда, че тази помощ може да бъде предоставена за количества от някои пресни продукти, изтеглени от пазара и, или обработени за стабилизирането им и съхранени, или консервирани.
(2)
Целта на тази помощ е да насърчи производителските организации да обработят или консервират продуктите, изтеглени от пазара, за да се избегне тяхното унищожаване.
(3)
Размерът на помощта трябва да бъде такъв, че да не нарушава равновесието на пазара на въпросните продукти или конкуренцията.
(4)
Размерът на помощта не трябва да надхвърля техническите и финансовите разходи, свързани с операциите, които са от съществена значимост за стабилизирането и съхранението, регистрирани в Общността през предишната риболовна година.
(5)
Мерките, предвидени в настоящия регламент, са в съответствие със становището на Управителния комитет по рибни продукти,
ПРИЕ НАСТОЯЩИЯ РЕГЛАМЕНТ:
Член 1
За риболовната 2008 година размерът на помощта за прехвърляне, посочена в член 23 от Регламент (ЕО) № 104/2000, и размерът на фиксираната помощ, посочена в член 24, параграф 4 от същия регламент, са определени в приложението към настоящия регламент.
Член 2
Настоящият регламент влиза в сила в деня след публикуването му в Официален вестник на Европейския съюз.
Той се прилага от 1 януари 2008 година.
Настоящият регламент е задължителен в своята цялост и се прилага пряко във всички държави-членки.
Съставено в Брюксел на 21 декември 2007 година.